Koördinate 59°55′N 10°44′O / 59.917°N 10.733°O / 59.917; 10.733
- Totaal 480 vk km
- Totaal (31 Maart 2022) 702 543
(Stor-Osloregionen) 1 588 457
- Bevolkingsdigtheid 1 463/vk km
Oslo (Noors: [ˈʊ̂ʂlʊ ], luister (hulp·inligting) of [ˈʊ̂slʊ, ˈʊ̀ʂlʊ]) is die hoofstad van die Koninkryk Noorweë (Skandinawië, Noord-Europa) met 'n oppervlakte van 480 vierkante kilometer en 'n bevolking van 702 543 (soos op 31 Maart 2022). Oslo is die politieke, ekonomiese en kulturele sentrum van Noorweë en sy grootste stad. Byna 'n derde van die Noorse bevolking is in die metropolitaanse gebied van Oslo gekonsentreer.
Vanweë die ekonomiese welvaart van die land en die behoefte aan bykomende opgeleide mannekrag het Oslo, soos ander groot stede in die land, talle immigrante gelok wat van Oslo vandag 'n baie kosmopolitaanse stad maak. Volgens jaarlikse ondersoeke van die Londense navorsingsinstelling Economist Intelligence Unit, wat die prysvlak van goedere en dienste in belangrike metropole ranglys, is Oslo sedert 2006 egter ook die duurste hoofstad ter wêreld.
Die Nesodden-skiereiland, wat teenoor Oslo lê, strek ver uit in die Oslofjord. Malmøya is met 'n oppervlakte van 0,56 vierkante kilometer die grootste van die sowat veertig eilande in die metroplotaanse area van Oslo, terwyl daar baie ander eilande in die Oslofjord buite die gebied lê. Kirkeberget, 629 m bo seevlak, is die hoogste bergpiek in die omgewing.
Alhoewel Oslo, met 'n bevolking van sowat 'n halfmiljoen, een van die kleiner Europese hoofstede is, strek sy metroplitaanse gebied nogtans oor 'n oppervlakte van sowat 450 vierkante kilometer. Twee derdes hiervan is beskermde natuurgebiede met bosse, berge en mere. Ook in die sentrale stadsgebied is daar talle parke en ander rustige groen terreine wat altesaam 68 persent van die totale oppervlakte beslaan. Dit maak van Oslo die groenste metropool ter wêreld. Veral gedurende die winter kan daar selfs wilde elande in die groen dele van die stadsgebied aangetref word.
Die Renaissance-tydperk[wysig | wysig bron]
Hoofstad van Noorweë[wysig | wysig bron]
Fjordbyen (letterlik "Fjordstad") is een van die mees ambisieuse projekte wat in die afgelope dekades in Oslo aangepak is en behels die herontwikkeling van die ou dokke in die hawe. Hier ontstaan tans nuwe woon- en sakegeboue, musea, ontspanningsgebiede en kulturele geboue (waaronder die reeds voltooide operateater). Die operahuis is die grootste kulturele gebou in die Noorse hoofstad wat op 12 April 2008 amptelik ingewy is. Die gebou maak deel uit van die eerste gedeelte van Fjordbyen wat in 2008 voltooi sal word.
Stadskarakter en argitektuur[wysig | wysig bron]
Østkant en Vestkant[wysig | wysig bron]
Net soos baie ander Europese metropole beskik Oslo oor 'n welvarende burgerlike westelike gedeelte, die Vestkant, en 'n historiese nywerheids- en arbeiderskwartier in die ooste, die sogenaamde Østkant.
Die binnestad[wysig | wysig bron]
Egertorget[wysig | wysig bron]
Aker Brygge[wysig | wysig bron]
↑ (de) "Duitse Departement van Buitelandse Sake: Ekonomie van Noorweë". Geargiveer vanaf die oorspronklike op 21 April 2008. Besoek op 5 Januarie 2008.